**AIŠKINAMASIS RAŠTAS**

**DĖL PRIPAŽINTO NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO IR TRUMPALAIKIO MATERIALIOJO TURTO NURAŠYMO IR LIKVIDAVIMO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą, ir šiuo metu savivaldybės biudžetinių įstaigų (toliau – BĮ) Klaipėdos „Varpo“ gimnazijos ir Klaipėdos „Šaltinėlio“ mokyklos – darželio naudojamą nematerialųjį, ilgalaikį ir trumpalaikį materialųjį turtą – kompiuterius bei programinę įrangą.

**2. Projekto rengimo priežastys ir kuo remiantis parengtas sprendimo projektas.**

 Švietimo ir mokslo ministerija vadovaujantis 2004-04-15 Lietuvos Respublikos Vyriausybės Nutarimu Nr. 418 „Dėl kompiuterių programinės įrangos perdavimo“, 2004-10-13 Lietuvos Respublikos Vyriausybės Nutarimu Nr. 1283 „Dėl kompiuterių įrangos perdavimo“, 2004-12-24 Lietuvos Vyriausybės Nutarimu Nr. 1644 „Dėl radijo ryšio ir kompiuterių įrangos perdavimo“, 2005-09-15 Lietuvos Vyriausybės Nutarimu Nr. 1014 „Dėl kompiuterių programinės įrangos perdavimo“, 2006-10-18 Lietuvos Respublikos Vyriausybės nutarimu Nr. 1026 „Dėl kompiuterių įrangos perdavimo“, Klaipėdos miesto savivaldybei valdyti ir naudoti patikėjimo teise perdavė nematerialųjį ir ilgalaikį materialųjį turtą – kompiuterinę bei programinę įrangą.

2006-05-25 Klaipėdos miesto savivaldybės tarybos sprendimu Nr. T2-169 „Dėl sutikimo perimti mokomąsias kompiuterines ir jų perdavimo Klaipėdos mokykloms valdyti, naudoti ir disponuoti patikėjimo teise“, 2005-06-30 Klaipėdos miesto savivaldybės tarybos sprendimu Nr. T2-256 „Dėl kompiuterių įrangos perdavimo Klaipėdos miesto mokykloms valdyti ir naudoti patikėjimo teise“, 2005-11-24 Klaipėdos miesto savivaldybės tarybos sprendimu Nr. T2-379 „Dėl kompiuterių programinės įrangos perdavimo Klaipėdos mokykloms valdyti, naudoti ir disponuoti ja patikėjimo teise“, 2005-12-08 Klaipėdos miesto savivaldybės tarybos sprendimu Nr. T2-381 „Dėl sutikimo perimti kompiuterių įrangą ir jos perdavimo Klaipėdos mokykloms valdyti, naudoti ir disponuoti ja patikėjimo teise“, 2007-11-29 Klaipėdos miesto savivaldybės tarybos sprendimu Nr. T2-402, turtas buvo perduotas Klaipėdos BĮ „Varpo“ gimnazijai ir BĮ „Šaltinėlio“ mokyklai-darželiui valdyti, naudoti ir disponuoti juo patikėjimo teise.

 2010-01-28 Klaipėdos miesto savivaldybės tarybos sprendimu Nr. T2-22 „Dėl kompiuterių ir programinių įrangų, perduotų valdyti, naudoti ir disponuoti patikėjimo teise, perdavimo Klaipėdos mokykloms pagal panaudos sutartis“ buvo patikslinti, 2006-05-25 savivaldybės tarybos sprendimas Nr. T2-169, 2005-06-30 savivaldybės tarybos sprendimas Nr. T2-256, 2005-11-24 savivaldybės tarybos sprendimas Nr. T2-379, 2005-12-08 Klaipėdos miesto savivaldybės tarybos sprendimas Nr. T2-381, ir visas turtas 2009-06-04 panaudos sutartimis Nr. J11-54 ir 2010-06-21 Nr.J11-62, buvo perduotas Klaipėdos BĮ „Varpo“ gimnazijai, ir 2010-06-22 panaudos sutartimi Nr. J11-74 turtas buvo perduotas „Šaltinėlio“ mokyklai-darželiui.

Klaipėdos miesto savivaldybės administracija gavo BĮ Klaipėdos „Varpo“ gimnazijos ir BĮ Klaipėdos „Šaltinėlio“ mokyklos-darželio prašymus, nurašyti šių įstaigų pagal panaudos sutartis naudojamą nematerialųjį, ilgalaikį ir trumpalaikį materialųjį turtą, kompiuterius bei programinę įrangą. Įstaigų sudarytos komisijos siūlo šį turtą nurašyti, nes turtas moraliai pasenęs, neremontuojamas ir darbui netinkamas.

Klaipėdos miesto savivaldybės administracija raštu kreipėsi į Lietuvos Respublikos Švietimo ir mokslo ministeriją, bei į Švietimo informacinių technologijų centrą dėl sutikimo nurašyti valstybei nuosavybės teise priklausantį turtą. Minėtų institucijų leidimai buvo gauti.

Šis Savivaldybės tarybos sprendimas reikalingas BĮ Klaipėdos „Varpo“ gimnazijos ir BĮ Klaipėdos „Šaltinėlio“ mokyklos-darželio pagal panaudos sutartis naudojamam nematerialiajam, ilgalaikiam ir trumpalaikiam materialiajam turtui nurašyti.

**3. Kokių rezultatų laukiama.**

 BĮ Klaipėdos „Varpo“ gimnazijos ir BĮ Klaipėdos „Šaltinėlio“ mokyklos-darželio naudojamas nematerialusis, ilgalaikis ir trumpalaikis materialusis turtas, bus nurašytas, kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti pagal panaudos sutartis naudojamą BĮ Klaipėdos „Varpo“ gimnazijos ir BĮ Klaipėdos „Šaltinėlio“ mokyklos-darželio nematerialųjį, ilgalaikį ir trumpalaikį materialųjį turtą, kaip netinkamą naudoti.

Teikiame svarstyti šį sprendimo projektą.

PRIDEDAMA:

1. 2010-06-21 Valstybės turto, savivaldybės valdomo patikėjimo teise, panaudos sutarties Nr. J11-62 kopija, 3 lapai;
2. 2009-06-04 Savivaldybės turto, valdomo patikėjimo teise panaudos sutarties Nr. J11-54 kopija, 3 lapai;
3. 2010-06-22 Valstybės turto, savivaldybės valdomo patikėjimo teise, panaudos sutarties Nr. J11-74 kopija, 4 lapai;
4. 2013-08-21 Lietuvos Respublikos Švietimo ir mokslo ministerijos sutikimo Nr. SR–4062 „Dėl valstybės turto nurašymo“ kopija, 1 lapas;
5. 2013-10-02 Švietimo informacinių technologijų centro sutikimo Nr. 90-(1.6)-D3-426 „Dėl sutikimo nurašyto valstybės turtą“ kopija, 1 lapas;
6. 2014-03-18 Lietuvos Respublikos Švietimo ir mokslo ministerijos sutikimo Nr. SR-1250 „Dėl sutikimo nurašyti valstybės turtą“ kopija, 1 lapas;
7. 2014-04-28 Lietuvos Respublikos Švietimo ir mokslo ministerijos sutikimo Nr. SR-1947 „Dėl sutikimo nurašyti valstybės turtą“, kopija, 1 lapas
8. 2013-11-18 Klaipėdos „Šaltinėlio“ mokyklos-darželio prašymo Nr. TU4-209 „Dėl ilgalaikio turto nurašymo“ kopija, 1 lapas;
9. 2013-06-14 Klaipėdos „Varpo“ gimnazijos prašymo Nr. TU4-108 „Dėl ilgalaikio turto nurašymo“, kopija, 4 lapai.

Turto skyriaus vedėja Genovaitė Paulikienė